CELEX: 62014CN0205
Language: da
Date: 2014-04-24 00:00:00
Title: Sag C-205/14: Sag anlagt den 24. april 2014 — Europa-Kommissionen mod Den Portugisiske Republik

7.7.2014   
            
            
               DA
            
            
               Den Europæiske Unions Tidende
            
            
               C 212/18
            
         Sag anlagt den 24. april 2014 — Europa-Kommissionen mod Den Portugisiske Republik
   (Sag C-205/14)
   2014/C 212/20
   Processprog: portugisisk
   
      Parter
   
   
      Sagsøger: Europa-Kommissionen (ved P. Guerra e Andrade og F. Wilman, som befuldmægtigede)
   
      Sagsøgt: Den Portugisiske Republik
   
      Sagsøgerens påstande
   
   
               —
            
            
               Det fastslås, at Den Portugisiske Republik har tilsidesat sine forpligtelser i henhold til artikel 4, stk. 2, litra b), i forordning (EØF) nr. 95/93 (1), idet den ikke har sikret, at den enhed, der koordinerer ankomst- og afgangstidspunkter, er funktionelt og finansielt uafhængig.
            
         
               —
            
            
               Den Portugisiske Republik tilpligtes at betale sagens omkostninger.
            
         
      Søgsmålsgrunde og væsentligste argumenter
   
   I Portugal koordineres ankomst- og afgangstidspunkter af selskabet ANA, som er et privat selskab, der driver lufthavne, og som ikke opfylder de krav om selvstændighed, der er fastsat i forordning (EØF) nr. 95/93.
   Eftersom det nationale koordinationsorgan er integreret i ANA og udelukkende er afhængig af dette selskab, foreligger der hverken en situation med funktionel uafhængighed eller med finansiel uafhængighed, som det kræves i henhold til EU-retten.
   
      (1)  Forordning (EØF) nr. 95/93 af 18.1.1993 om fælles regler for tildeling af ankomst- og afgangstidspunkter i Fællesskabets lufthavne (EFT L 14, s. 1).